ההשבעה של ג'ו ביידן לנשיאות ארצות הברית

ביידן מושבע לנשיא ארצות הברית בידי [[נשיא בית המשפט העליון של ארצות הברית ג'ון רוברטס, 20 בינואר 2021]]
סמל ההשבעה
טקס ההשבעה של ג'ו ביידן לנשיא ארצות הברית ה-46 התקיים ב-20 בינואר 2021. ההשבעה סימנה את תחילת הקדנציה בת ארבע השנים של ביידן כנשיא ושל קמלה האריס כסגנית הנשיא.

טקס ההשבעה, ה-59 בתולדות ארצות הברית, נערך בחזית המערבית של בניין הקפיטול, השוכן בוושינגטון הבירה. על האירוע הוטלו הגבלות חריפות בשל מגפת הקורונה בארצות הברית,<ref></ref> בהן חובת עטיית מסכה, מדידת חום לכל מבקר ושמירה על ריחוק חברתי.<ref></ref>

ההשבעה סימנה את סופו הרשמי של תהליך העברת הנשיאות מהנשיא היוצא דונלד טראמפ לנשיא הנבחר ביידן, שזכה במרבית האלקטורים בבחירות לנשיאות שנערכו ב-3 בנובמבר 2020. ביידן הוכרז כמנצח ארבעה ימים לאחר מכן, ב-7 בנובמבר 2020.

== רקע ==
ב-3 בנובמבר 2020, ביידן ניצח את דונלד טראמפ בבחירות לנשיאות ארצות הברית לשנת 2020 והפך לנשיא הנבחר של ארצות הברית. ב-14 בדצמבר 2020, הניצחון של ביידן הוכרז רשמית בהצבעת חבר האלקטורים שנוהלה על ידי סגן נשיא ארצות הברית ויושב ראש הסנאט היוצא, מייק פנס.<ref></ref> בהתאם לסעיף 6 בחלק השלישי בפרק 1 לחוקת ארצות הברית, ב-18 בינואר 2021, קמלה האריס, סגנית נשיא ארצות הברית הנבחרת, נאלצה להתפטר ממושבה בסנאט האמריקאי.

עם השבעתו של ביידן לנשיאות ארצות הברית, ביידן הפך לנשיא המבוגר ביותר (78 שנים ו-61 ימים) שנכנס לתפקיד. בנוסף, ביידן הפך לנשיא הקתולי השני לאחר ג'ון פיצג'רלד קנדי,<ref></ref> לסגן הנשיא לשעבר ה-15 שנבחר לנשיא ולנשיא הראשון ממדינת דלאוור המכונה "המדינה הראשונה". האריס הפכה לאישה הראשונה שנבחרה לכהן כסגן נשיא ארצות הברית. בנוסף, האריס הפכה לסגנית נשיא הראשונה ממוצא אסייתי וממוצא אפרו-אמריקאי.<ref></ref>

=== נושא ההשבעה ===
נושא ההשבעה, שנבחר על ידי הוועדה המשותפת לטקסי השבעה בארצות הברית, הוא "דמוקרטיה מאוחדת". הנושא הנבחר הדגיש את טקס ההשבעה כסימן היכר של הדמוקרטיה האמריקאית. אלן, יושב ראש הוועדה, הצהיר על ההשבעה כי: "ההשבעה תראה אחרת בעקבות מגפת הקורונה שמתפשטת בארצנו, אך היא תסמל את אותו הדבר, אחדותו של העם האמריקאי. ההשבעה תכלול מספר אירועים מקדימים הכוללים קונצרטים והופעות מוזיקליות וירטואליות".

=== אבטחה ובנייה ===
ב-3 בספטמבר 2020, משטרת הקפיטול הודיעה כי גישת הציבור למבנה תוגבל מ-7 בספטמבר 2020 עד 28 בפברואר 2021, כדי לאפשר בנייה בטוחה ומאובטחת של התשתיות הדרושות להפקת האירוע. הבנייה החלה ב-29 בספטמבר 2020. הטקס המסורתי, "טקס הנחת אבן הפינה", לא נערך כיוון שהתרחש במקביל למותה של רות ביידר גינסבורג, שופטת בית המשפט העליון של ארצות הברית. האירוע היה יכול להכיל כ-1,600 מוזמנים, אך בשל מגבלות מגבלות מגפת הקורונה, קיבולת האירוע לא נוצלה עד הסוף.

== הכנות ==
קפיטול]]
את טקס ההשבעה ואת ארוחת הצהריים של הנשיא הנבחר ביידן וסגנית הנשיא הנבחרת האריס תכננו חברי ועדת הקונגרס המשותפת לטקסי ההשבעה, ועדה שהורכבה משלושה חברי הסנאט של ארצות הברית: יו"ר הוועדה רוי בלאנט, מיץ' מקונל ואיימי קלובשר ומשלושה חברי בית הנבחרים של ארצות הברית: ננסי פלוסי, סטני הוייר וקווין מקארתי.<ref></ref>

מועצת העיר של מחוז קולומביה העריכה כי העלויות הכוללות של ההשבעה שכוללות אבטחה, הכנת המצעד החגיגי והקמת המבנים הייעודים וביצוע הכנות ייחודיות לאור מגפת הקורונה, הסתכמו בלמעלה מ-44.9 מיליון דולר.<ref></ref>

בתקשורת האמריקאית פורסם בסוף דצמבר כי לאור התפרצות נגיף הקורונה לא נערך ארוחת הצהריים המסורתית שנערכת מדי שנה,<ref></ref> נוסף על כך הוערך כי יש סיכוי לא מבוטל שנשפי ההשבעה יבוטלו. אם לא די בכך, הנשיא היוצא דונלד טראמפ לא נכח בהשבעה (כפי שהכריז רשמית ב-8 בינואר) ובכך שבר מסורת של 152 שנים – ואף לא אירח את ביידן בבית הלבן ביום ההשבעה.

ביידן וּועדת ההשבעה שלו שוחחו עם חברי בית הנבחרים, סנאטורים ואף מומחי בריאות הציבור בנוגע לפרטי ההשבעה וארגון השתתפות באירועים,<ref></ref> עם זאת המצעד הצבאי עצמו כן התקיים, גם הפעם לאחר טקס ההשבעה, ובמהלכו השתתפו ביידן, האריס ובני זוגם במצעד.

על פי הצהרתו של קליבורן, יו"ר משותף בוועדת ההשבעה, רוב חגיגות הפתיחה המסורתיות קוימו באופן וירטואלי על פי הדברים שסוכמו בוועידה הדמוקרטית הלאומית שנערכה ב-2020 וזאת לאור משבר הקורונה שהחריף בארצות הברית לקראת השבעתו של ביידן.<ref></ref> בעוד בשנים קודמות קיבלו חברי הקונגרס כ-200,000 כרטיסים לחלק בקרב חברים ובוחרים, בטקס ב-2021 לכל חבר קונגרס ניתן כרטיס עבור אורח אחד. זאת מאחר שרק לכ-3,000 איש ניתן היתר לשהות בקפיטול ביום ההשבעה.<ref></ref>

== אירועי טרום ההשבעה ==
שבועיים בלבד לפני ההשבעה קבוצת מפגינים פרצה והסתערה על הקפיטול וזאת לאחר שעברו מספר אמצעי בטיחות ואבטחה, בשל כך החליטו מארגני ההשבעה לנקוט באמצעי זהירות נוסף מאלה שבהם נעשה שימוש בעבר – להתקין מחסום שליטה בהמונים בגובה 2.1 מטרים סביב האזור על מנת למנוע הפרעות בזמן ההשבעה,<ref></ref> שבוע לפני ההשבעה הודיעה Airbnb כי ההזמנות של אנשים שהשכירו דירה באזור הבירה יבוטלו, וזאת על מנת לנקוט אמצעי בטיחות שימנע אירוע נוסף כמו שהיה בקפיטול.

הנשיא היוצא דונלד טראמפ עזב את הבירה שעות לפני ההשבעה ועבר לביתו באתר הנופש מאר-א-לאגו שבפלורידה. סגנו של טראמפ מייק פנס, לעומת זאת, השתתף בהשבעה.<ref></ref> עוד נכחו בטקס ההשבעה הנשיא לשעבר (והאדם שתחתיו היה ביידן סגן הנשיא) ברק אובמה ואשתו מישל, הנשיא לשעבר ג'ורג' בוש הבן ואשתו לורה, הנשיא לשעבר ביל קלינטון ואשתו הילרי. נעדרו מההשבעה הנשיא לשעבר ג'ימי קרטר (בן 96) ואשתו, רוזלין (בת 93) שעל פי הצהרתם לא יכלו להגיע, כיוון שקרטר לא מסוגל לנסוע.<ref></ref>
== אירועי ההשבעה ==
חיל הנחתים האמריקאי לקראת ההשבעה, בזמן החזרה החיילים נאלצים לעטות מסכה רפואית כחלק מאמצעי בטיחות לאור התפרצות נגיף הקורונה בארצות הברית, 6 בינואר 2021]]

===ביצועים אומנותיים===
בטקס ביצעה ג'ניפר לופז את שיר העם האמריקאי המפורסם "This Land Is Your Land" ובתוך כך קראה בהתרגשות בספרדית: "מדינה אחת תחת אלוהים, עם חירות וצדק לכולם!"
המשוררת הצעירה אמנדה גורמן קראה את שירה שנכתב עבור ההשבעה, "The Hill We Climb" .

==קישורים חיצוניים==
* 

* 
* 
* 
* 

== הערות שוליים ==

ביידן, ג'ו
קטגוריה:2021 בארצות הברית
קטגוריה:נשיאות ג'ו ביידן
קטגוריה:2021 בפוליטיקה
קטגוריה:השפעת מגפת הקורונה על הפוליטיקה